text: KÍ vann aðru ferð í ár tepurt í toppdysti móti B36 og hevur sjey stig niður til HB á 2. plássi - Áki Samuelsen og Samuel Chukwudi skoraðu fyri HB í sigrinum í Sarpugerði.
text: #000002
text: Claes Philip Kronberg hevur her økt til 2-0 við góðum máli. Páll Klettskarð legði upp til bæði málini hjá heimaliðnum (Mynd: Sverri Egholm)
text: #000003
text: Tveir innanhýsis topp-fýra dystir eru spældir í kvøld. Talan var um dyst nummar ellivu hjá liðunum og um framskundaðar dystir frá 16. umfari. Hetta er "ólavsøkuumfarið" - síðst í juli hava KÍ, Víkingur, HB og B36 evropeiskar uppgávur.KÍ skal spæla í Champions League, og nógv bendir á, at liðið úr Klaksvík aftur skal tað í 2024. Nú eftir ellivu umfør, harímillum fýra topp-fýra dystir, hevur KÍ fult stigatal. Eins og í dystinum í Gundadali fyri tígjgu døgum síðani, var nýggjur málverji hjá føroyameistarunum, nú B36 vitjaði. Markus Petterson fekk skaða undir upphitingini, og eykamálverjin Hannis Matras avloysti. Hetta var fyrsti dystur í Betrideildini hjá 22-ára gamla klaksvíkinginum, og hetta loysti hann heilt væl.Heimaliðið legði bragdliga fyri og kom á odda í 13. minutti - tá hevði Mattias Lamhauge longu verið noyddir at beina skot frá Árna Frederiksberg á stongina. Nú spældi KÍ væl, B36 gav heldur nógv pláss, og so kundi Mads Mikkelsen hegnisliga lyfta bóltin uppum Mattias. KÍ var veruliga omaná, men stutt fyri stegðin bjóðaði B36 - og serliga Hannes Agnarsson - av og hevði nakrar møguleikar. Tá beint yvir ein tími varð spældur, kringsetti KÍ brotsteigin hjá B36 og upp á næsta stóra møguleikan í álopinum skoraði Claes Kronberg til 2-0 við sínum fimta máli í kappingarárinum. Eins og í fyrsta málinum legði Páll Klettskarð snilt av til viðleikara.
text: #000004
text: Tað er lágvaksni og royndi danin Claes Kronberg, sum her verður fagnaður fyri at hava sett seinasta fótin á KÍ-álop. Við vinstra beininum økti nummar 32 til 2-0 (Mynd: Sverri Egholm)Nú lá tað av álvara til KÍ, og B36 bjargaði á strikuni løtu seinni. Men so kom bólturin heldur tilvildarliga til Hannes Agnarsson, ið minkaði um munin. Útiliðið trýsti nú av álvara, og heimaliðið tyktiskt merkt av støðuni. Innskifti Valerijs Sabala, fyrrverandi KÍ-áleypari, hevði naskan stútara, sum Hannis Matras bjargaði. Seinastu løtuna helt heimaliðið fast, og innskifti Sivert Gussiås burdi økt. Tó trý stig til liðið hjá Magna Hoseth, sum heldur fram við sama lag - B36 manglar at fáa stig í oddadystunum móti KÍ og HB er nú níggju stig frá fyrstaplássinum.
text: #000005
text: Tað var Víkingur, sum samanlagt hótti mest í fyrra hálvleiki. Heimaliðið spældi væl við millum annað Poul Kallsberg sum fremsta manni. Teitur Gestsson var tó fyri nakrar ferðir, og millum annað eisini vinstri bakkurin Ári Mohr Jónsson sum einu ferðina bjargaði á strikuni, tá Jákup Johansen onkursvegna ikki fekk prikað bóltin í málið. Stutt fyri steðgin var tað meira HB. Fyrst gjørdi Bárður á Reynatrøð brotsspark móti Mads Borchers eftir langt útspark frá Teiti. Adrian skeyt tó uppum, men bert ein stóran minutt seinni fekk Áki Samuelsen pláss og royndi seg við fløtum langskoti, og bólturin sníkti seg í longra málhornið. Dysturin var lívligur - eisini frá byrjan av í seinna hálvleiki - og í 54. minutti økti HB. Eftir ein góðan møguleika fekk útiliðið hornaspark, ið Viljormur Davidsen sendi inn úr høgru. Samuel Johansen Chukwudi vísti styrki, og Víkingur fekk ikki tamarhald á støðuni. Høgi og sterki miðverjin tamdi bóltin við lærinum og hálvfluktaði síðani, staddur mitt fyri og á fimm-metur linjuni. 0-2 og so var brekkan tung hjá heimaliðnum.
text: #000007
text: Áki Samuelsen hevur her - fyri aðru ferð í ár - skorað í sunnara málið í Sarpugerði. Liðið hjá Jákup Martini Joensen fór avstað við øllum í kvøld (Mynd: Sverri Egholm)HB vísti ávísar styrkir í kvøld, og millum annað var Emil Berger stinnur á verjukenda miðvøllinum. Sigurin tyktiskt eina løtu rímiliga tryggur, og Samuel stútaði á stongina, men Víkingur hevði eina løtu, har heimaliðið kundi fingið stóran spenning í aftur í Sarpugerði. Teir í ljósabláum stríddust væl og skapti støður, og tá eitt korter var eftir, fór Poul Kallsberg umkoll í brotsteignum eftir samanstoyt við Dan í Soylu. Eftir at bólturin fekst at liggja stillur eydnaðist tó Teiti Gestsson - heldur margháttiliga - at bjarga royndini frá Sølva Vatnhamar. Teitur var komin yvir, har bólturin endaði, næstan áðrenn annars tryggi brotssparksskjúttin skeyt.
text: #000008
text: HB vann fyri aðru ferð í ár í Norðragøtu - fyrru ferð var í steykappingini - og er nú á 2. plássi. Víkingur er nú eitt stig sindur longur frá topp-trý.
text: #000009
text: Betrideildin - framskundaðir dystir frá 16. umfari
text: #000010
text: Ósigrað í seinastu sjey evropeisku heimadystunum
text: #000014
text: Bresta saman um finalupláss í annaðkvøld
text: #000015
text: U15-genturnar skúgvaðu alla mótstøðu av vegnum
text: #000016
text: U21-landsliðið so at siga óbroytt
text: #000017
text: 13 nýggir venjarar fingið prógv
text: #000018